b"\n_START_ARTICLE_\nHelmut Sick\n_START_PARAGRAPH_\nHeinrich Maximilian Friedrich Helmut Sick (10. tammikuuta 1910 Leipzig \xe2\x80\x93 5. maaliskuuta 1991 Rio de Janeiro) oli saksalais-brasilialainen lintutieteilij\xc3\xa4._NEWLINE_Sick opiskeli ornitologiaa Berliiniss\xc3\xa4 Erwin Stresemannin johdolla vuodesta 1936 alkaen. H\xc3\xa4nen v\xc3\xa4it\xc3\xb6skirjansa (Studie zur funktionalen Morphologie \xc3\xbcber die Feinstruktur von Federn 1937) k\xc3\xa4sitteli h\xc3\xb6yhenen rakennetta. Sick sai assistentin paikan Berliinin el\xc3\xa4intieteellisen museon lintutieteen osastolla, mutta pian h\xc3\xa4net m\xc3\xa4\xc3\xa4r\xc3\xa4ttiin Brasiliaan suuntautuneelle tutkimusretkelle vuonna 1939. Brasilian liitytty\xc3\xa4 toiseen maailmansotaan Saksan rinnalla vuonna 1942 Sick pid\xc3\xa4tettiin ja h\xc3\xa4n vietti vankilassa kolme vuotta, vapautuen 1945. H\xc3\xa4i j\xc3\xa4i kuitenkin asumaan Brasiliaan ja sai maan kansalaisuuden 1952. H\xc3\xa4n liittyi American Ornithologists' Unionin (AOU) j\xc3\xa4seneksi 1947 ja h\xc3\xa4net valittiin seuran kunniaj\xc3\xa4seneksi 1983._NEWLINE_Sick oli Funda\xc3\xa7ao Brasil Centralin (FBC) toimihenkil\xc3\xb6 1946\xe2\x80\x931959. Vuonna 1960 Sick siirtyi Museu Nacional de_NEWLINE_Historia Naturalin leipiin Rion Quinta da Boa Vistaan. H\xc3\xa4n toimi museon lintuosaston johtajana j\xc3\xa4\xc3\xa4dess\xc3\xa4\xc3\xa4n el\xc3\xa4kkeelle 1981._NEWLINE_Sick teki useita tutkimusmatkoja keskiseen Brasiliaan ja julkaisi yli 200 tieteellist\xc3\xa4 artikkelia sek\xc3\xa4 kirjoitti useita kirjoja. H\xc3\xa4n nimesi ja kuvaili muutamia uusia lintulajeja, kuten brasiliantapakulon (Scytalopus novacapitalis), kultakruunutanssijan (Lepidothrix vilasboasi), isosukastapakulon (Merulaxis stresemanni) ja brasilianvirtaorneeron (Cinclodes pabsti)."